[{"text_idx": "#000002", "text": "Bederatzi talde izan ditu aurten Leka Eneak mahai-teniseko ligetan. Talde bana ia kategoria guztietan. Elkarteko kideak pozik daude Superdibisioetako talde nagusiek lortutako emaitzarekin. Baina harro begiratzen diete, batez ere, gainerako kategorietan ari diren haur eta gaztetxoei. Sonia Etxazarreta teknifikazio zentroa fruituak ematen ari da."}, {"text_idx": "#000003", "text": "Denboraldiko aurreikuspen onenak bete ditzakete Leka Enea mahai-tenis elkarteko talde nagusiek, hurrengo sasoian Europa mailan jokatzeko sailka daitezke Superdibisioko bi taldeak. Mutilek jada lortu dute txartela. Neskek, berriz, lehia bizia izango dute oraindik azken bi jardunaldietan. Sailkatzea lortzen baldin badute, denboraldiaren balorazio bikaina egin ahal izango du Leka Eneak. \u201cDauzkagun jokalariekin, bosgarren postutik gora gelditzea pentsaezina da guretzat\u201d, argitu du elkarteko jokalari eta entrenatzaile den Fernando Garci\u0301ak. Horregatik, Europa mailan aritzeko sailkatzea arrakasta handia da Leka Enearentzat: \u201cKontuan hartu behar da oinarrizko helburua maila mantentzea dela, ez baita erraza. Berdintasuna ikaragarria da Superdibisioetan\u201d. Leka Enearen erreferentzia edo ikur nagusi dira Superdibisioetako taldeak. Hala ere, beste zazpi talde ditu elkarteak gainerako kategorietan. Adinari dagokionez, mahai-teniseko ligak irekiak dira. Beraz, jokalari gazteak eta beteranoak uztartzen ditu Leka Eneak taldeetan. Esate baterako, Fernando Garci\u0301ak Euskal Ligan jokatzen du: \u201cElkarteko bospasei beterano elkartzen gara urtero, eta taldea ateratzen dugu\u201d. Mahai-tenisean, adina baino gehiago, entrenatzen emandako orduak begiratu behar direla azaldu du Garci\u0301ak: \u201cHamabi urteko haurrak berrogeita hamar urtetik gorakoen kontra irabazten ikus ditzakezu\u201d. Ligez gain, adin maila bakoitzeko txapelketak egiten dira. Horietan, Leka Enea elkarteko jokalariak maiz izaten dira podiumetan. \u201cTaldeka irabazten dugu batez ere, jokalari asko ditugulako\u201d, aipatu du Garci\u0301ak. Mahai-tenis eskolan ehun haur baino gehiago hartzen ditu Leka Eneak. Sonia Etxazarreta teknifikazio zentroak elkartearen aukerak handitu dituela adierazi du Garci\u0301ak: \u201cAzpiegitura ikaragarria da, Europako onenetarikoa\u201d. Gainera, entrenatzaile titulazioa duen neska-mutilen multzo handia du elkarteak. Harrobia lan-tzeko baldintza onak ditu, beraz, Leka Eneak. Haien lehentasuna dela baieztatu du Fernando Garci\u0301ak. Dirurik ez dagoenean, gaztetxoen taldeetan egin ohi dituzte murrizketak talde askok. Kontrakoa egin izan du Leka Eneak. \u201cLigako txapeldunorde izan ginenean, Europa mailako izar bat fitxatu eta txapeldun izaten saiatzeko aukera izan genuen\u201d, Gogoratu du Garci\u0301ak. Nahiago izan zuten dirua harrobian inbertitu: \u201cAzpiegitura honekin, jokalari onak aterako dira, seguru. Baina denbora behar da. Superdibisioko jokalari bat hazteko, hamar urte behar dira gu-txienez\u201d."}, {"text_idx": "#000005", "text": "Bi kontzentrazio hartu ditu Leka Enea elkarteak Sonia E-txazarretan, Aste Santuko oporrak baliatuta. Espainiako Federazioak antolatuta, Estatuko iparraldeko eremuko haurrak bildu dira beheko solairuan. 2003-2004. urteen artean jaiotako neska-mutilek parte hartu dute. Federazioko entrenatzaileek eta selekzioko jokalariek trebatu dituzte. Helburuaren berri eman du Fernando Garci\u0301ak: \u201cArlo teknikoa eta entrenamenduen prestaketa landuko dituzte batez ere\u201d. Goiko solairuan Euskadiko Federazioaren kontzentrazioa izan da. 2002tik aurrera jaiotako jokalariek parte hartu dute."}, {"text_idx": "#000006", "text": "Astelehenetik ostegunera arte egin dituzte kontzentrazioak. Denbora horretan Irundik kanpoko jokalariek Martindozenea aterpetxean hartu dute ostatu. Ostiralean, apirilaren 2an, Estatuko iparraldeko eremuko zirkuituko txapelketa antolatu du Leka Eneak. 200 parte-hartzaile izan dira, alebin mailatik 23 urtez azpikora. Sonia Etxazarretan eta Artaleku kiroldegian lehiatu dira. Lau proba izango dira guztira zirkuituan. Kategoria bakoitzeko zortzi onenek finala jokatuko dute Irunen, ekainean."}, {"text_idx": "#000007", "text": "Ikuskizuna da Behobia-Donostiako irteera Klub irundarretako kirolariek etxetik eutsiko diete entremaneduei Dunboa 8:30: Hobe taldean, bakarrik baino"}, {"text_idx": "#000009", "text": "Dunboa 8:30: Hobe taldean, bakarrik baino"}, {"text_idx": "#000013", "text": "Azken bidalketak Real Unio\u0301neko entrenatzaileak taldea igandeko partidurako prest dagoela baieztatu du Ekoetxea Txingudik Uraren Eguna ospatzeko ekintzak egingo ditu asteburu honetan Euskadiko Itsasargien Lagunak kultur elkarteak mikroipuin lehiaketa antolatu du Euslider proiektuko ikasleak eskolen arteko olinpiadak antolatzen ari dira Bidasoa-Txingudi Mugaz Gaindiko Partzuergoak arte digitaleko lehiaketaren edizio berri bat antolatu du"}, {"text_idx": "#000015", "text": "Erakunde hauek Irunero diruz laguntzen dute:"}, {"text_idx": "#000021", "text": "Non lortuIrungo auzoetan eta hiriguneko hainbat lekutan; tabernak, udal bulegoak ... baita hiriko ikastetxe guztietan ere."}]